《西斋不寐三首》
元代·方回

夜卧户不闭，夫岂无窥觎。
偷儿定知我，空室一物无。
向来穷太守，解官五载余。
小儿近挈累，故乡已宁居。
弃屋竣买□，竣事将届途。
囊中米几斗，案上数帙书。
弊衣及破褐，载之不盈车。
饥寒久安命，不寐何所谟。
欹枕背暗灯，自笑如鳏鱼。
早知事乃尔，曷不倾我壶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。